Nɨawari.
121.
Ku'uwamete wakwikari. Hɨrite 'amutɨtɨ kwi nepautixeiya, nepɨneku'iwawiya: ¿Keraneni netsiparewiwame? 
Netsiparewiwame Yawé kanihɨkɨtɨni, kwie meta muyuawi mɨtiutiwewi. 
Pɨkametsipitɨani pemekawautsenikɨ, kemɨ'ane mɨmetsi'ɨwiya pɨkakutsu. 
Hatsuaku pɨkaheukukutsu nipɨkaheukuni, kemɨ'ane 'ixaheritsixi muwa'ɨwiya. 
Yawé kanihɨkɨtɨni mɨmetsi'ɨwiya, Yawé kameni'etɨriwiyani 'ahetsie kaninuaka. 
Tukarikɨ tau pɨkametikwinitɨani, meta yaxeikɨa metsa yɨwikɨta. 
Yawé 'ahetsie kaninuakamɨkɨ, 'atukari kani'ɨwiyakamɨkɨ naime 'axamɨti'ane hepaɨtsita. 
Yawé 'akie pɨmetsi'ɨwiyani meta 'ahuyeta, hikɨtɨtɨ meta yuheyemekɨ. 
