Nɨawari.
123.
Ku'uwamete wakwikari. Ne 'ahetsɨa xeikɨa nepautiniere, muyuawitsie 'a'uweni 'apuwe, mana xeikɨa nepeuti'ikwewa. 
Waɨriyarika te'uximayatamete kememɨteta'ikwewa yukutsiyari niukieyakɨ yumamakɨ warahɨawekaku, meta 'ukaratsi waɨriyarika ti'uximayatame kemɨtita'ikwewa, mɨti'uximayatsirie 'ɨyaya niukieya yumamakɨ hehɨawekaku, mɨpaɨta tame tepɨteta'ikwewa Yawé takakaɨyari hetsie, kepaukake mɨkɨ mɨtatsitinenimayata. 
Yawé ketaneutinenimayata, ketaneutinenimayata, 'ari tepu'u'uxe ketemɨtenanaimarie. 
Mɨixari tepɨte'uka'eniwa teyuriyarietɨ, 'ari mɨixamexɨa mepɨtatsi'utiti memuyutimariwekata, meta waɨkawamexɨari mepɨtatsi'unanaima memɨyuti'ɨre. 
